Na osnovu člana 23 stav 3 Zakona o sudskim vještacima ("Službeni list CG", broj 54/16), Ministarstvo pravde donijelo je
PRAVILNIK
O SADRŽAJU I OBRASCU LEGITIMACIJE SUDSKIH VJEŠTAKA
("Službeni list Crne Gore", br. 072/16 od 18.11.2016)
Član 1
Ovim pravilnikom propisuju se sadržaj i obrazac legitimacije sudskih vještaka (u daljem tekstu: legitimacija).
Član 2
Izrazi koji se u ovom pravilniku koriste za fizička lica u muškom rodu podrazumijevaju iste izraze u ženskom rodu.
Član 3
Obrazac legitimacije je pravougaonog oblika, bijele boje, u vidu kartice, dimenzija 86 x 54 mm i sadrži:
   - Grb Crne Gore,
   - naziv "Crna Gora",
   - naziv "LEGITIMACIJA SUDSKOG VJEŠTAKA",
   - fotografiju dimenzija 25 x 35 mm,
   - ime i prezime sudskog vještaka,
   - oblast vještačenja,
   - potpis sudskog vještaka,
   - broj rješenja o postavljenju sudskog vještaka,
   - datum prestanka važenja,
   - potpis ministra pravde,
   - pečat Ministarstva pravde.
Obrazac iz stava 1 ovog člana sastavni je dio ovog pravilnika.
Član 4
Danom stupanja na snagu ovog pravilnika prestaje da važi Pravilnik o obrascu legitimacije sudskih vještaka ("Službeni list RCG", broj 70/05).
Član 5
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 03-11807/16
Podgorica, 14. novembra 2016. godine
Ministar,
Zoran Pažin, s.r.